[bookmark: _GoBack]Процедура за отлагане от задължително обучение в  първи клас 

Нормативни основания: чл. 190, ал. 3 т. 9 от Закона за предучилищното и училищното образование и чл.139 от Наредбата за приобщаващото образование.
      Отлагането от задължително обучение в първи клас е правна възможност, за която могат да постъпват заявление от родители/законен представител на деца, за които предстои такова обучение през учебната 2021/2022 година. 
       Решенията за одобрение или неодобрение на отлагането от първи клас, се вземат от директора на РЦПППО, след представен доклад с предложение от Регионалния екип, 
                                                                                     в срок до 30 юни всяка година. 

      Необходимите документи са:
      1.  Заявление от родител/настойник за отлагане на детето му от задължителното обучение в първи клас на предстоящата учебна година
     2.   Протокол от лекарска консултативна комисия
     3. Удостоверението за задължително предучилищно образование с препоръки за включването на детето в допълнителна подкрепа за личностно развитие 
     4. Други документи с информация за детето, включително от изследвания и консултации (ако има такива). При наличие на някои от посочените документи в служебното досие на детето, ако е ползвало до този момент допълнителна образователна подкрепа, то те могат да се използват служебно от регионалния екип.
     5. Декларация, съгласие от родител/настойник за обработване на лични данни на дете (декларацията се попълва от родителя/настойника).

        В случай на обявени мерки за извънредно положение в страната е възможно родителите да подават заявленията и по електронен път, като за тази цел попълват заявление, свалено от сайта на регионален център – област Кърджали. Останалите документи не се изпращат по имейл заедно със заявлението. Предоставят се на хартиен носител с препоръчано писмо или куриер, а при възможност - на място в РЦПППО - област Кърджали, при спазване на мерките за засилен режим на дезинфекция и задължително използване лични предпазни средства.

     След постъпването на заявлението, представител на регионалния екип, определен от директора на регионалния център за подкрепа на процеса на приобщаващото образование, се свързва с подалия заявлението родител или законен представител на детето и изяснява причините за искане на отлагането, както и дали са налични необходимите документи, изискващи се при тази процедура, както и за датата и начина, по който ще бъде извършена. 

      При липсващи документи на родителите се указва срок, в който да ги предоставят.

      След приключване на процедурата, директорът на регионалния център за подкрепа на процеса на приобщаващо образование може да издаде заповед за отлагане от задължително обучение в първи клас на дете, но с подусловие – да бъдат предоставени допълнително липсващите документи или други извънредни обстоятелства.

     Директорът на регионалния център за подкрепа на процеса на приобщаващо образование пуска заповед за отлагането на детето от задължително обучение в първи клас и уведомява родителя с писмо за взетото окончателно решение.

     Важно!!!  Родителят от своя страна, след получаване на писмото за отлагане на детето му от задължителното обучение в първи клас, го представя на директора на ДГ или училището, в чиито ПГ на образователната институция, иска детето му да бъде записано за учебната 2021/2022 година.

